《雪侠陈君从玉照属题，谨奉两律，藉当鸿爪 其一》
清代·夏子麟

元龙豪气洵超尘，认取本来面目真。偶借银光留色相，静窥秋目见丰神。

瀛环可有容身地，宙合终多皮相人。世事萍踪同聚散，三生翰墨證前因。

作者简介：字炳，本邑长泾地蒲市里人。清末，醉心于康梁新学，入苏州高等师范学堂，以优等理科举人卒业。民国初，军阀混战，先生息影家园，从事教育，兴办蒲市里小学，后任教于无锡荣氏工商中学，苏州乐益女中，江阴县中，课馀以诗赋倾吐爱国之情。著有《思静室课馀剩墨》。